'Nr. L 23/28 De Europæiske Fællesskabers Tidende 28. 1. 94 KOMMISSIONENS DIREKTIV 94/1/EF | af 6. januar 1994 om teknisk tilnærmelse af Rådets direktiv 75/324/EØF om tilpasning af medlemsstaternes lovgivning om aerosoler , KOMMISSIONEN. FOR DE EUROPÆISKE FÆLLESSKABER HAR — . under henvisning til traktaten om oprettelse af Det Europæiske Fællesskab, under henvisning til Rådets direktiv 75/324/EØF af 20. maj 1975 om tilnærmelse af medlemsstaternes lovgivning om aerosoler (), senest ændret ved akten vedrørende Spaniens og Portugals tiltrædelse, særlig artikel 10, stk. 3, under henvisning til udtalelse fra Udvalget for Tilpasning til Den Tekniske Udvikling, og. ud fra følgende betragtninger : ' Sikkerhedsklausulen i artikel 10 i direktiv 75/324/EØF er bragt i anvendelse af en medlemsstat ; de trufne sikkerhedsforanstaltninger er begrundet i de risici, der er forbundet med en øget anvendelse i aerosoler af yderst let antændelige drivgasser som erstatning for chlorfluorcarboner (CFC); visse stoffer og/eller præparater indeholdt i visse aerosoler er særlig let antændelige ; de nugældende bestemmelser er ikke tilstrækkelige til at undgå, at visse aerosoler bringer sikkerheden i fare, og de bør derfor tilpasses ; for visse aerosoler gælder det, at selv om de indeholder let antændelige stoffer og/eller præparater, udgør de ikke nogen antændelsesrisiko, og der bør derfor fastsættes en undtagelsesbestemmelse med hensyn til visse mærknings- forskrifter ; - de i dette direktiv fastsatte foranstaltninger er i overens- stemmelse med udtalelse fra Udvalget for Tilpasning til Den Tekniske Udvikling — UDSTEDT FØLGENDE DIREKTIV : Artikel 1 I direktiv 75/324/EØF foretages følgende ændringer : 1) Artikel 8, stk. 1, litra d), affattes således : »d) de angivelser, som er anført under punkt 2.2 og 2.3 i bilaget,«. ()) EFT nr. L 147 af 9. 6. 1975, s. 40. 2) Efter artikel 9 indsættes følgende artikel : »Årtikel 9a Når den, der er ansvarlig for at bringe aerosolet i handelen, råder over prøvningsresultater eller andre beviser for, at disse aerosoler, selvom de indeholder let antændelige bestanddele, ikke indebærer nogen risiko for antændelse under normale omstændigheder eller under anvendelsesbetingelser, som med rimelighed kan forudses, kan han på eget ansvar undlade at anvende de bestemmelser, der er fastsat under punkt 2.2. litra b) og 2.3. litra b) i bilaget. ! Han stiller et eksemplar af de pågældende dokumenter til medlemsstaternes. rådighed. Mængden af let antændelige bestanddele i aerosolet skal i dette tilfælde fremgå tydeligt, læseligt og uudslet- teligt at etiketten, formuleret således : »indeholder x vægtprocent let antændelige bestanddele«.« 3) Bilaget ændres som angivet i bilaget til nærværende direktiv. L — Artikel 2 1. Medlemsstaterne vedtager og offentliggør inden den 1. oktober 1994 de nødvendige love og administrative bestemmelser for at efterkomme dette direktiv. De under- retter straks Kommissionen herom. Når medlemsstaterne vedtager disse  bestemmelser, henvises der deri til dette direktiv, eller de ledsages ved offentliggørelsen af en sådan henvisning. De nærmere regler for denne henvisning fastsættes af medlemsstaterne. Medlemsstaterne anvender disse bestemmelser fra den 1. april 1995. 2. Medlemsstaterne meddeler Kommissionen teksten til de nationale retsforskrifter, som de udsteder på det område, der er omfattet af dette direktiv. Artikel 3 Dette direktiv træder i kraft på tyvendedagen efter offent- liggørelsen i De Europæiske Fællesskabers Tidende. Udfærdiget i Bruxelles, den 6. januar 1994. På Kommissionens vegne Martin BANGEMANN Medlem af Kommisstonen